ZAPISNIK
2. sjednice Vijeća Mjesnog odbora Poljanice,
održane 09. srpnja 2025.
u objektu mjesne  samouprave Poljanice, Dubrava 203,
s početkom u 19,30 sati

 NAZOČNI ČLANOVI VIJEĆA: Ingrid Grgić, Marija Orešić, Zoran Grgić, Petar Vranjković, Filip Marinović, Ladislav Plantić i Denis Marković

Predsjedava: Petar Vranjković, predsjednik Vijeća.
Zapisnik vodi: Filip Marinović  

Predsjednik konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 2. sjednicu Vijeća Mjesnog odbora.
[bookmark: _Hlk183365156]	Vijeće jednoglasno prihvaća tekst zapisnika konstituirajuće sjednice Vijeća, održane dana 30. lipnja 2025.
	Obzirom uz poziv nije dostavljen zahtjev stranke  pod točkom 5c predloženog dnevnog reda, o istome Vijeće neće niti raspravljati.
Na prijedlog predsjednika, Vijeće jednoglasno prihvaća i utvrđuje

DNEVNI RED

1. [bookmark: _Hlk135478021]Utvrđivanje prijedloga prioriteta za donošenje Plana komunalnih aktivnosti Gradske četvrti Gornja Dubrava u 2026. godini – donošenje zaključka;
2. Prijedlog zaključka o davanju ovlaštenja predsjedniku Vijeća za odobravanje zahtjeva za jednokratno korištenje prostora mjesne samouprave – donošenje zaključka; 
3. Zaključak o terminu dežurstva članova Vijeća u objektu mjesne samouprave – donošenje zaključka;
4. Zaključak o prijedlogu za osobu domara u objektu mjesne samouprave – donošenje zaključka;
5. Zahtjev za jednokratno korištenje prostora mjesne samouprave, Dubrava 203 – donošenje zaključka;
a) Udruga umirovljenika, Podružnica Poljanice
b) Brkić Matej
6. Pitanja, prijedlozi i obavijesti.


[bookmark: _Hlk177207557][bookmark: _Hlk177376089][bookmark: _Hlk117497956]Ad. 1. Utvrđivanje prijedloga prioriteta za donošenje Plana komunalnih aktivnosti Gradske četvrti Gornja Dubrava u 2026. godini
Predsjednik pojašnjava prijedlog prioriteta za donošenje Plana komunalnih aktivnosti Gradske četvrti Gornja Dubrava u 2026. godini.  
Vijeće jednoglasno donosi

ZAKLJUČAK

O utvrđivanju prijedloga prioriteta Vijeća Mjesnog odbora Poljanice za Plan komunalnih aktivnosti Gradske četvrti Gornja Dubrava u 2026. godini.
Prilaže se tablica prioriteta za Plan komunalnih aktivnosti te je ista sastavni dio zapisnika.

Ad. 2. Prijedlog zaključka o davanju ovlaštenja predsjedniku Vijeća za odobravanje zahtjeva za jednokratno korištenje prostora mjesne samouprave – donošenje zaključka; 
[bookmark: _Hlk173729755]Nakon provedene rasprave, Vijeće jednoglasno donosi

[bookmark: _Hlk190168248][bookmark: _Hlk173729769]ZAKLJUČAK

I/ Vijeće Mjesnog odbora Poljanice daje ovlaštenje predsjedniku Vijeća da u hitnim        slučajevima, između sjednica, osobno i u što kraćem roku, bez prethodne odluke Vijeća, rješava zahtjeve za jednokratnim korištenjem prostora mjesne samouprave uz naknadu i bez naknade.
II/ O svakom podnesenom zahtjevu i izdanom odobrenju, predsjednik je dužan izvijestiti Vijeće na prvoj slijedećoj sjednici.

Ad. 3. Zaključak o terminu dežurstva članova Vijeća u objektu mjesne samouprave
	Radi što bolje komunikacije sa građanima, članovi Vijeća će biti na raspolaganju istima u prostorijama mjesne samouprave u dogovorenom terminu. 
Vijeće jednoglasno donosi
ZAKLJUČAK

Članovi Vijeća Mjesnog odbora Poljanice dežurati će u prostorijama objekta mjesne samouprave, Dubrava 203 svake prve srijede u mjesecu u terminu od 19,00 do 20,00 sati.
Sva pitanja i prijedloge građani mogu slati na mail: mo_poljanice@zagreb.hr.
U razdoblju od 09. srpnja 2025.  do 09. listopada 2025. neće biti dežurstava u objektu mjesne samouprave. 

[bookmark: _Hlk193108995]
Ad. 4. Zaključak o prijedlogu za osobu domara u objektu mjesne samouprave
	Nakon provedene rasprave, Vijeće jednoglasno donosi

ZAKLJUČAK

Vijeće predlaže da u objektu mjesne samouprave, Dubrava 203 poslove domara od 01. kolovoza 2025. i dalje obavlja gosp. Mladen Nađ.

Ad. 5 Zahtjev za jednokratno korištenje prostora mjesne samouprave, Dubrava 203 – donošenje zaključka;
	Vijeće je zaprimilo zahtjeve za jednokratno korištenje prostora mjesne samouprave i to:
a) Udruga umirovljenika, Podružnica Poljanice
b) Brkić Matej
Nakon provedene rasprave, Vijeće jednoglasno donosi

ZAKLJUČAK

1. [bookmark: _Hlk149236189][bookmark: _Hlk173729805]Odobrava se jednokratno korištenje prostora mjesne samouprave, Dubrava 203, Udruzi umirovljenika, Podružnica Poljanice, u  terminu 24. kolovoza 2025.  od 17,00 do 23,00 sata.
2. Odobrava se jednokratno korištenje prostora mjesne samouprave, Dubrava 203, gosp. Mateju Brkiću  u  terminu 13. rujna od 12,00 do 15,00 sati, za okupljanje povodom vjenčanja.

Ad. 6. Pitanja, prijedlozi i obavijesti
1. Članovi Vijeća Mjesnog odbora Poljanice raspravljali su o komunalnim aktivnostima koje je potrebno provesti na području mjesne samouprave Poljanice (osvjetljenje pojedinih igrališta, ocrtavanje parkinga, orezivanje grana), kao i o statusu realizacije projekata na području mjesne samouprave Poljanice (Dječji vrtić „Sunce“)
2. Članovi Vijeća Mjesnog odbora Poljanice raspravljali su o vršenju kontrole korištenja prostora mjesne samouprave, osobito jednokratnih korištenja i mogućim sankcijama korisnika prostora u slučaju nepoštivanja stavki iz izdanih odobrenja.
3. Predsjednik Vijeća Petar Vranjković će naknadno obavijestiti sve članove o terminu održavanje sljedeće sjednice.


Završeno u 20,25 sati.

KLASA: 024-08/25-003/1170
URBROJ: 251-13-11-6/009-25-2
U  Zagrebu, 09. srpnja 2025.

Zapisnik sastavio: Filip Marinović
Zapisnik tehnički i administrativno 
obradila: Sandra Šukunda	
               Predsjednik
Vijeća Mjesnog odbora Poljanice 
						            Petar Vranjković    
[bookmark: _GoBack]

